Partitu Libbirali Italianu

Lu Partitu Libbirali Italianu ('n italianu Partito Liberale Italiano, PLI) hà statu nu partitu funnatu nta l'idiolugiì libbirali, libbirista e laici, ca rapprisintava la tradizzioni mudirata dû Risurgimentu, eredi di l'Unioni Libbirali o di lu Partitu Libbirali Custituzzionali, c'avìa avutu Camillo Benso, conte di Cavour comu lu sò cchìu granni rapprisintanti.

Stòria
Lu Partitu Libbirali Italianu vinni funnatu lu 8 di uttùviru 1922 da Emilio Borzino. Cu l'acchianata ô putiri dû fascismu i libbirali tinninu n'attiggiamentu collaburazziunista, sìa a liveddu cintrali d'unni espunenti traseru nnû Guvernu Mussolini, sìa a liveddu lucali. Nnô 1924 Benedetto Croce, c'apprima avìa pigghiatu na pusizioni favurevuli a lu fascismu, divinni lu cchìu cummintu antifascista. Nnô 1925 lu PLI vinni misu fora liggi da lu guvernu fascista. Rifunnatu nta lu 1943, participau a l'elizzioni pulitichi di lu 1948 pi l'Assimbrea Custituenti nta la lista di l'Unioni Dimucràtica Nazziunali, uttinennu lu 6,8% di prifirenzi. 

Sutta lu novi sicritariu di partitu Giovanni Malagodi, cancia la stratiggìa pùlitica, cchìu vicina â destra nta li quistioni ecunomichi, purtannu a nisciuta di espunenti pulitici ca funnaru lu Partitu Radicali. Nta l'elizzioni pulitichi di lu 1963 lu PLI rinisciu a pigghiari lu 6,96% a la camira, migghiurannu lu risurtatu elitturali di la sò stòria. Dopu la scunfitta a l'elizzioni pulitichi di lu 1976, lu novu sicritariu Valerio Zanone cancia lu nnirizzu puliticu, cchìu vicinu ô centru e raputu ê sucialisti. Cu l'inizziu dî pruciduri pinali pi lu scannalu tagentopuli, lu partitu vitti scinniri lu nùmmaru di sustinitura, nfinu a lu sò sciugghimentu nnô 1994.

Risurtati
Catigurìa:Partiti italiani